ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E
· privind completarea componenţei unei comisii de specialitate
a Consiliului Local al oraşului Boldeşti-Scăeni

Având în vedere:
- modificările apărute în componenţa Consiliului Local al oraşului Boldeşti-Scăeni;
- Referatul de aprobare înregistrat sub nr.22265/21.11.2022 prin care primarul oraşului propune completarea componenţei unei comisii de specialitate a Consiliului Local al oraşului Boldeşti-Scăeni;
- Raportul compartimentului de resort înregistrat sub nr. 22266/21.11.2022;
- Hotărârea Consiliului Local nr. 121/20.11.2020 privind organizarea comisiilor de specialitate ale Consiliului Local al oraşului Boldeşti-Scăeni;
- Hotărârea Consiliului Local nr. 158/12.10.2022 privind constatarea încetării de drept a mandatului de consilier local al domnului Marin Nicolae ca urmare a demisiei şi vacantarea locului de consilier local;
- validarea mandatului de consilier local al orașului Boldești-Scăeni al domnului Mangu Augustin prin Încheierea finală (dezînvestirea) civilă nr.1927/2022 din dosarul nr.21346/281/2022;
-depunerea jurământului de către domnul Mangu Augustin în fața Consiliului Local Boldești-Scăeni;
- Avizul secretarului general înregistrat sub nr. 22267/21.11.2022;
În baza avizului comisiei de specialitate nr. 3 – comisia juridică şi de disciplină, organizare proprie şi a aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local;
	În temeiul prevederilor art. 124, art. 139 şi ale art. 196 alin. (1) lit. a) din O.U.G nr. 57/2019 privind Codul administrativ,  cu modificările şi completările ulterioare,

Consiliul Local al oraşului Boldeşti-Scăeni întrunit în şedinţa publică ordinară în data de 24.11.2022, adoptă prezenta hotărâre:
	
	Art. 1. Componenţa Comisiei juridice şi de disciplină, organizare proprie şi a aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local se completează cu domnul consilier local Mangu Augustin.
	Art. 2. Celelalte prevederi ale Hotărârii Consiliului Local nr. 121/20.11.2020 privind organizarea comisiilor de specialitate ale Consiliului Local al oraşului Boldeşti-Scăeni rămân neschimbate.



Art. 3. Prezenta hotărâre se comunică domnului consilier local Mangu Augustin şi membrilor Comisiei nr.3 și se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.
             
            PREŞEDINTE DE ŞEDINŢĂ, 
                  CĂRPUŞOR SANDA                                      CONTRASEMNEAZĂ
                                                                                           SECRETAR GENERAL,
                                                                                          TUDOR FLORINA NELI
Boldeşti-Scăeni, 24.11.2022

R O M Â N I A
JUDEŢUL  PRAHOVA
ORAŞUL BOLDEŞTI - SCĂENI
CONSILIUL  LOCAL
Nr.22267/21.11.2022

A  V  I  Z
- asupra proiectului de hotărâre privind completarea componenţei unei comisii de specialitate a Consiliului Local al oraşului Boldeşti-Scăeni


Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind completarea componenţei unei comisii de specialitate a Consiliului Local al oraşului Boldeşti-Scăeni, am constatat  că acesta a fost iniţiat cu respectarea prevederilor legale în vigoare având ca temei art. 124 din O.U.G nr. 57/2019 privind Codul administrativ.
Faţă de cele de mai sus şi în conformitate cu prevederile art. 243 alin. (1) lit. a) din OUG nr. 57/2019 privind Codul administrativ, avizez favorabil acest proiect.



SECRETAR  GENERAL,
TUDOR FLORINA NELI
















                                                                               
     Nr.22265/21.11.2022

REFERAT DE APROBARE 

Subsemnatul Bucuroiu Constantin, primar al oraşului Boldeşti-Scăeni, supun spre analiza şi aprobarea Consiliului Local “Proiectul de Hotărâre privind completarea componenţei unei comisii de specialitate a Consiliului Local al oraşului Boldeşti-Scăeni”.
	Potrivit dispoziţiilor art.124 din OUG nr. 57/2019 privind Codul adminstrativ, cu modificările şi completările ulterioare, după constituire, consiliul local îşi organizează comisii de specialitate, pe principalele domenii de activitate, în termenul stabilit prin regulamentul de organizare şi funcţionare a consiliului local;
	Prin Hotărârea Consiliului Local nr. 121/20.11.2020 privind organizarea comisiilor de specialitate ale Consiliului Local al oraşului Boldeşti-Scăeni au fost organizate 3 comisii de specialitate.
	Recent, în structura consiliului local au intervenit următoarele modificări:
- a demisionat domnul consilier local Marin Nicolae;
- a fost validat ca şi consilier local domnul Mangu Augustin.
	Modificarea afectează doar componența Comisiei nr.3 - Comisia juridică şi de disciplină, organizare proprie şi a aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local, prin înlocuirea domnului Marin Nicolae cu domnul Mangu Augustin.

În speranţa aprobării, vă mulţumim anticipat !

 					 	     PRIMAR,
         BUCUROIU CONSTANTIN
     			
Consiliului local al oraşului Boldeşti-Scăeni












                                                               Nr. 22266/21.11.2022


RAPORT DE SPECIALITATE



Subsemnatul Iamandi Ion, şef serviciu administraţie, analizând Proiectul de Hotărâre privind completarea componenţei unei comisii de specialitate a Consiliului Local al oraşului Boldeşti-Scăeni, am constatat că iniţierea acestuia este necesară din următoarele considerente:
· Potrivit dispoziţiilor art. 124 alin. (1) din OUG nr. 57/2019 privind Codul administrativ, după constituire, consiliul local îşi organizează comisii de specialitate, pe principalele domenii de activitate;
· La alin. (3) al aceluiaşi articol se precizează că operaţiunile desfăşurate în cadrul procedurii de constituire a comisiilor de specialitate, domeniile de activitate în care se pot organiza comisii de specialitate, numărul şi denumirea acestora, numărul membrilor fiecărei comisii şi modul de stabilire a locurilor ce revin fiecărui grup de consilieri sau consilieri independenţi, precum şi componenţa nominală a acestora se stabilesc prin hotărâre a consiliului local, cu respectarea configuraţiei politice de la ultimele alegeri locale.
· La art. 125 din OUG 57/2019 sunt prevăzute atribuţiile comisiilor de specialitate şi, pe cale de consecinţă, pentru adoptarea avizelor asupra proiectelor de hotărâri cu referire la domeniul lor de competenţă, aceste comisii trebuie să fie în structură completă.
· Prin HCL nr. 121/2020 au fost organizate trei comisii de specialitate ale  consiliului local Boldeşti-Scăeni.
· În componenţa consiliului au intervenit modificări astfel că în prezent structura Comisiei nr.3 nu este completă. 
Față de cele mai sus prezentate, consider că inițierea acestui proiect de hotărâre este necesară și oportună.




ÎNTOCMIT,
IAMANDI ION


